கடோகன்-சண்டுபெர்கு இண்டோல் தொகுப்பு வினை

கடோகன்-சண்டுபெர்கு இண்டோல் தொகுப்பு வினை (Cadogan–Sundberg indole synthesis) என்பது டிரையெத்தில் பாசுப்பைட்டு போன்ற டிரை ஆல்க்கைல் பாசுப்பைட்டுகளைப் பயன்படுத்தி ஆர்த்தோ-நைட்ரோசிடைரீன்களிலிருந்து இண்டோல்களை உருவாக்க உதவும் கரிம வேதியியல் தொகுப்பு வினையாகும். 
வெறுமனே கடோகன் இண்டோல் தொகுப்பு வினை என்ற பெயராலும் இவ்வினை அறியப்படுகிறது.


வினை வழிமுறை
ஆர்த்தோ-நைட்ரோசிடைரீன் முதலில் டிரையீத்தைல் பாசுப்பைட்டுடன் வினைபுரிகிறது. மேலும் நைட்ரோ குழு நைட்ரோசோ குழுவாக மாற்றப்படுகிறது. நைட்ரோசோ குழு பின்னர் ஆல்க்கீனுடன் வினைபுரிகிறது. மேலும் என்-ஐதராக்சி இண்டோல் உருவாகிறது.  இது டிரையீத்தைல் பாசுப்பைட்டுடன் மீண்டும் வினைபுரிந்து இண்டோலை உருவாக்குகிறது.


பயன்பாடு
திச்சிபனசோல் ஈ சேர்மத்தின் ஒட்டு மொத்த தொகுப்பு வினையில் ஓர் இடைநிலை படியாக கடோகன்-சண்டுபெர்கு இண்டோல் தொகுப்பு வினை பயன்படுத்தப்படுகிறது, இது 2-[டிரான்சு-2-[5-குளோரோ-2-நைட்ரோபீனைல்)வினைல்]-5-குளோரோ-1ஐ-இண்டோலை 5,5’-டைகுளோரோ-2,2’-பை இண்டோலாக மாற்றுகிறது.

மேற்கோள்கள்

பகுப்பு:இண்டோல் உருவாகும் வினைகள்
பகுப்பு:கரிம-வேற்றணுப் பிணைப்பு உருவாகும் வினைகள்
பகுப்பு:பெயர் வினைகள்